समारोह में बतौर मुख्य अतिथि आबिद सुरती ने अपने उद्बोधन में कहा कि मेरे मित्र संजय सिंह की पुस्तक राज-रंग का विमोचन मुम्बई प्रेस क्लब में बहुत ही शार्ट नोटिस पर ऐसे आड टाइम (लंच के वक्त) में हो रहा है, और बहुत सारे लोग यहां पहुंचने के लिए भयानक जाम में जूझ रहे हैं, फिर भी यहां के सभागार में इतनी भारी उपस्थिति संजय सिंह के मित्रों के प्रति प्यार और उनके केयरिंग नेचर का ही परिणाम है। उन्होंने कहा कि किताब उन्हें पहले नहीं मिल पायी, लेकिन अभी-अभी कुछ पन्ने हमनें पलटे हैं तो उससे आभास होता है कि जिन नेताओं के साक्षात्कार इन्होंने लिए हैं वे काफी महत्वपूर्ण है और उनसे बातचीत का जो मुद्दा है वह काफी अहम् है। उन्होंने कहा कि राज-रंग को अपने समय की राजनीति का दस्तावेज कहने में कोई गुरेज नहीं होना चाहिए।